आज 21 फरवरी को अंतरराष्ट्रीय मातृभाषा दिवस है। मातृभाषा यानी मां की भाषा, जिसे सबसे पहले बच्चा सीखता है। मातृभाषा हमारी सामाजिक एवं भाषाई पहचान का पहला माध्यम होती है। मातृभाषा के इस शब्दार्थ को पर्याप्त नहीं माना जाता है। शब्द और भाषा के जानकार प्रश्न करते हैं कि बच्चे की भाषा को सिर्फ मां की ही भाषा कैसे माना जा सकता है? यदि पिता गैर भाषाभाषी है तो बच्चे की बोलचाल निश्चित ही पिता के संस्कारों से असम्पृक्त नहीं हो सकती है।